Kristin Bjørn

**Kristin Bjørn** (født 10. april 1965) er en norsk forfatter, dramaturg og regissør. Hun har tidligere gått på Forfatterstudiet i Tromsø. Hun har også studert teatervitenskap, og leder siden 2012 stiftelsen Ferske Scener i Tromsø. 

Sommeren 2017 var hun en av NRK P2s kåsører i serien *[[Sommer i P2]]*. 

## Karriere
Fra 1985 til 2001 var hun sentral i Nord-Norges første profesjonelle frigruppe Totalteatret. Totalteatret vant flere priser for sine forestillinger, blant annet Skandinavisk Nasjonalteaterpris i 2001. 

Sammen med Bernt Bjørn har hun ledet Scenetekstivalen siden 2013. Scenetekstivalen arrangeres annet hvert år i samarbeid med blant annet Dramatikkens Hus. Det er en utviklingsarena for scenetekst, med fokus på tema og forfattere fra nord. I 2017 initierte Kristin Bjørn «Talentprogrammet UREDD» i forbindelse med sitt engasjement i det nordnorske teaternettverket RadArt. 

Siden 2016 har hun også arbeidet som moderator i krysningspunktet mellom scenekunst og seminar, blant annet i et flerårig samarbeid med Festspillene i Nord-Norge. Sammen med fire andre scenekunstnere etablerte hun også kommunikasjonsbyrået Perrong 48 i 2018. Hun skriver også kronikker og fagartikler. 

Bjørn mottok i 2018 Nordnorsk Forfatterstipend.

## Nominasjoner og priser (utvalg)
Kristin Bjørn både skrev og hadde regi på «Ei forestilling om Læstadius», som ble oppført av Totalteatret og ble nominert til Heddaprisen i Åpen klasse i 1998.

I 2022

I 2023 ble Sámi Našunálateáhter Beaivváš / Det Samiske Nasjonalteatret Beaivváš' produksjon «Maid Sárá čiegada/Det Sara skjuler» av dramatikeren Katrine Nedrejord, som Kristin Bjørn hadde regissert, nominert til Heddaprisen i kategorien «beste forestilling for ungdom».

## Bibliografi
* 2016: *Sant nok* &ndash; noveller, Gyldendal
* 2017: Essay i antologien *Omstilling*, Utenfor Allfarvei Forlag
* 2018: «Siste båt til Rossfjord» – novelle i antologien *Kysten i ditt liv*, Liv Forlag

## Regi på forestillinger (utvalg)
* 1996: *Ei forestilling om [[Læstadius]]* – dramatiker: Kristin Bjørn
* 1999: *Englepels* – dramatiker: Iben Sandemose 
* 1999: *[[Nokon kjem til å komme]]* – dramatiker: Jon Fosse 
* 2006: *Strømmer* – dramatiker: Tale Næss 
* 2008: *Poteter har ingen vinger* – dramatiker: Christina Veronika Mauer 
* 2009: *Báru Juogadeapmi* – dramatiker: Christina Veronika Mauer
* 2012: *Glassmenasjeriet* – dramatiker: Tennessee Williams 
* 2013: *Rekviem for ein gris* – dramatiker: Kristin Auestad Danielsen 
* 2015: *Dager Under* – dramatiker: Arne Lygre
* 2023: *Maid Sárá čiegada/Det Sara skjuler* – dramatiker: Katrine Nedrejord

## Verv
Bjørn har hatt mange verv i og utenfor scenekunstfeltet, slik som: 

* Norske Dramatikeres Forbund: Styremedlem fra 2019-  og tidligere 2006 – 2009.
*RadArt - Nettverk for frie scenekunstnere, (leder 2009-2012), senere styremedlem og i dag rådgiver.
*Innovasjon Norge avdeling Arktis: først medlem, senere leder for fagutvalget for kreativ næring
* Den Nationale Scene (Bergen): styremedlem 2015-2019
* Medlem i scenekunstutvalget i Norsk Kulturråd januar 2014 til desember 2016

## Referanser



## Eksterne lenker
* 
*  Presentasjon av Kristin Bjørn på nettstedet til Ferske Scener
*  Manusbanken - Kristin Bjørn
*  Kreative Nord - Kristin Bjørn